b"\n_START_ARTICLE_\nSant Pau de la Fatarella\n_START_SECTION_\nDescripci\xc3\xb3\n_START_PARAGRAPH_\nErmita molt senzilla, de mides redu\xc3\xafdes i forma rectangular, amb coberta de teula (l'original era de lloses de pedra) a dos aiguavessos. Feta de ma\xc3\xa7oneria poc treballada, no t\xc3\xa9 finestres. Presenta la porta d'arc de mig punt dovellada amb brancals lleugerament motllurats. A la dovella clau hi ha el relleu d'una palmera i la data de 1782. Per sobre es troba un \xc3\xb2cul, fet de dos peces de pedra._NEWLINE_L'interior t\xc3\xa9 el sostre pla, hi ha un petit altar i est\xc3\xa0 tot emblanquinat.\n_START_SECTION_\nHist\xc3\xb2ria\n_START_PARAGRAPH_\nLloc d'aturada pels pelegrins a la tornada del romiatge de Sant Francesc, els quals pelegrins hi entren a resar i esperen que es faci de nit per entrar al poble."